'Media vennoot in bestuursargitektuur' - Regering - Republikein
Tuesday, July 09th, 10:29:59
'Media vennoot in bestuursargitektuur'
03 May 2019 | Regering
Die staatshoof pres. Hage Geingob het ter viering van Wêreldmediavryheidsdag 'n beroep op die media gedoen om 'n sentrale rol in verbeterde demokrasie, eenheid en sosiale samehang te vertolk.
Met die tema vanjaar "Joernalistiek en verkiesing in tye van waninligting", is die media 'n sleutelvennoot in die bestuursargitektuur van die land, het Geingob gesê.
Hy sê die potensiaal van die media om verantwoordbaarheid en vertrou te versterk, moet met behulp van gehalte joernalistiek ingespan word om landsburgers aan die hand van feite in te lig.
Namibië het onlangs sy nommer 1-posisie in Afrika as die land waar joernaliste die meeste vryheid geniet, herwin. Volgens Joernaliste Sonder Grense (RSF) se 2019-persvryheidsindeks is Namibië nr. 23 op die lys. Altesaam 180 lande word jaarliks beoordeel aan die omstandighede waarbinne joernaliste hul taak verrig.